title: بناني (كنية)
text: بناني كنية ديال عائلة فاسية قديمة. بزاف د لمغاربا لي كنيتهوم بناني كانو سياسيين شدو مناصب عالية، و كاينين تا ؤدابا و فنانين. على حساب التوارخي لمغريبي عبد السلام بن سودة، كاينين تلاتة د لفروع ديال لأصول د عائلة بناني، واحد من تلمسان، التاني من جبل لعلام، و التالت من لقيروان ف تونس. عبد الكبير بن هاشم الكتاني ب لموقابيل كيڭول ف كتابو زهر الآس في بيوتات أهل فاس بلي "بناني" من لعائلات لأصلية د فاس لي جاو ف يامات يحيى بن محمد بن إدريس ف لقرن 9، من قرية "بنان" لي تسماو عليها، و كانو تجار د لحرير.